Antallet af kræftpatienter på Odense Universitetshospital, er i løbet af fire år steget med en tredjedel, og samtidig lever mange længere med sygdommen.

Men det betyder, at udgifterne til medicin i samme periode er steget med 34 procent - til 266 millioner kroner, skriver Fyens Stiftstidende.

Dertil kommer strålebehandling samt medicin og kræftoperationer på de kirurgiske afdelinger.

Ikke bekymret

De stærkt stigende udgifter bekymrer dog ikke Carl Holst, der er regionsrådsformand i Region Syddanmark:

- Det er positivt, for alternativet var, at patienterne døde.

Men det betyder også, at vi skal gøre tingene mere effektivt, for at få enderne til at nå sammen, siger han Carl Holst.

Prisen bør ikke være afgørende

Lægefaglig direktør på OUH Henrik Villadsen sidder med i det udvalg, der godkender ny sygehusmedicin, og han mener heller ikke, at der bør skeles til prisen.